La Llei 12/2009 de 10 de juliol, d'educació, estableix en el seu article 2.1.g) com un dels principis rectors del sistema educatiu, la consecució de l'excel·lència.
Així mateix, l'article 2.2.e), inclou entre els principis específics del sistema educatiu l'estímul i el reconeixement de l'esforç i la valoració del rigor personal.
El Departament d'Educació, d'acord amb aquests principis i conscient del valor dels reconeixements dins dels actuals sistemes de gestió orientats a la consecució de l'excel·lència, pretén distingir, a través dels Premis Extraordinaris dels Ensenyaments Artístics Professionals, l'especial aprofitament de l'alumnat que, gràcies a l'esforç, el rigor i la dedicació, han aconseguit uns resultats acadèmics excel·lents en finalitzar els ensenyaments professionals en els àmbits de Música, Dansa i Arts Plàstiques i Disseny.
Mitjançant l'Ordre ECD/1611/2015, de 29 de juliol, es van crear i regular els Premis Nacionals al rendiment acadèmic de l'alumnat d'Educació Secundària Obligatòria i d'Ensenyaments Artístics Professionals en els àmbits de Música, Dansa i Arts Plàstiques i Disseny;
Per això, a proposta del director general de Formació Professional Inicial i Ensenyaments de Règim Especial,
Crear i regular els Premis Extraordinaris dels Ensenyaments Artístics Professionals en els àmbits següents:
Convocar els Premis Extraordinaris dels Ensenyaments Artístics Professionals de Música, de Dansa i Arts Plàstiques i Disseny per a l'alumnat que ha finalitzat els estudis en el curs acadèmic 2018-2019, d'acord amb les bases que consten a l'annex I per als ensenyaments artístics professionals en l'àmbit de música, a l'annex II per als ensenyaments artístics professionals en l'àmbit de dansa i a l'annex III per als ensenyaments artístics professionals en l'àmbit d'arts plàstiques i disseny i d'acord amb la convocatòria que consta a l'annex VII.
Podrà optar als Premis l'alumnat que hagi finalitzat, en el curs 2018-2019, els ensenyaments artístics professionals, en centres públics o privats degudament autoritzats de Catalunya, i que hagi obtingut la qualificació que s'estableix, per a cada àmbit, als annexos I, II i III.
Els centres educatius, un cop celebrada la darrera sessió ordinària d'avaluació, han d'informar l'alumnat que reuneixi els requisits establerts en aquesta ordre, la possibilitat de presentar-se als Premis Extraordinaris dels Ensenyaments Artístics Professionals.
a) Tres premis en l'àmbit de Música.
b) Un premi en l'àmbit de Dansa.
c) Set premis en l'àmbit d'Arts Plàstiques i Disseny.
2.Els premis es concedeixen anualment.
3.L'alumnat que obtingui el Premi Extraordinari dels Ensenyaments Artístics Professionals, rebrà del Departament d'Educació un certificat acreditatiu d'aquesta distinció.
L'obtenció del Premi Extraordinari dels Ensenyaments Artístics Professionals en els diferents àmbits s'ha de reflectir en l'expedient acadèmic de l'alumne o alumna i, si és el cas, al llibre de qualificacions, mitjançant la diligència corresponent.
Els tribunals poden concedir Mencions d'honor les quals no comporten cap dotació econòmica.
El Departament d'Educació convoca anualment els premis, determina els criteris per obtenir-los i estableix el procediment, els terminis i la forma d'inscripció, així com les seus i les dates en què es realitzaran les proves.
La inscripció suposa per al Departament d'Educació tant l'autorització per a l'enregistrament de les proves com la reserva del dret de fer difusió, divulgació i exposició dels treballs premiats de la manera que cregui més convenient, sense necessitat d'autorització expressa, mencionant sempre els autors o autores legals de l'obra o projecte.
El tractament de les dades personals de què es disposin com a conseqüència de la participació a aquests premis s'ha de fer d'acord amb el que determina el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades); en tot allò que no contradigui al Reglament (UE) 2016/679, i el que disposa la Llei orgànica 3/2018, de 5 de desembre, de Protecció de Dades Personals i garantia dels drets digitals.
La tria dels candidats en l'àmbit de Música i Dansa, es farà mitjançant una selecció, i en l'àmbit d'Arts Plàstiques i Disseny, es farà mitjançant la valoració del projecte final (LOGSE) o projecte integrat (LOE) de grau superior i els mèrits.
Les proves per a la selecció dels candidats es desenvoluparan segons s'indica en l'annex I per a l'àmbit de Música, en l'annex II per l'àmbit de Dansa i en l'annex III per l'àmbit d'Arts Plàstiques i Disseny.
Difusió i supervisió de la norma
Els equips directius dels centres han de difondre el contingut d'aquesta Ordre entre els membres de la comunitat educativa.
La Inspecció d'Educació ha de vetllar pel compliment del que estableix aquesta Ordre.
La Direcció General de Formació Professional Inicial i d'Ensenyaments de Règim Especial pot dictar les resolucions i instruccions que siguin necessàries per a la interpretació i l'aplicació del que disposa aquesta Ordre.
Bases dels Premis Extraordinaris dels Ensenyaments Artístics Professionals de Música
Es poden concedir tres premis, per al conjunt de les diferents especialitats de grau professional de música, i no es podrà concedir més d'un premi per a la mateixa especialitat.
Així mateix, es poden concedir fins a tres Mencions d'honor si el Tribunal així ho considera.
Cal haver obtingut una nota mitjana dels darrers dos cursos dels ensenyaments professionals de música igual o superior a 8,75.
A aquests efectes, la determinació de la nota mitjana serà la mitjana aritmètica de les qualificacions de les assignatures cursades de cinquè i de sisè curs arrodonida a la centèsima més pròxima i, en cas d'equidistància, a la superior.
a) Instància segons model de l'annex IV.
c) En un CD o USB, el seu currículum vitae en format digital PDF seguint el model europeu (Europass) amb indicació, si és el cas, dels premis o beques que hagi obtingut i altres mèrits qualssevol que es desitgin al·legar, acompanyats de la fotocòpia compulsada de la documentació acreditativa corresponent degudament justificada, amb indicació del NIF, NIE o número del passaport.
Identificació de l'arxiu: premi música, guió baix, 01, guió baix, codi del centre, guió baix, NIF, NIE o número del passaport de l'alumne o alumna.
d) En el mateix CD o USB, la presentació enregistrada d'un vídeo, en format AVI o MPEG en la que l'aspirant interpretarà, amb l'acompanyament que necessiti, tres peces (obres o fragments d'una d'obra) de diferents estils, d'un nivell no inferior al de 6è curs dels ensenyaments de música de grau professional, amb una durada màxima de 15 minuts en total.
L'alumnat pot quedar desqualificat si l'enregistrament supera el temps establert o si les peces són del mateix estil.
S'hauran d'especificar els títols i autors de les obres, tant a la sol·licitud com en el suport, respectant l'ordre d'interpretació.
Identificació de l'arxiu: premi música, guió baix, 02, guió baix, codi del centre, guió baix, NIF, NIE o número del passaport de l'alumne o alumna.
b) Vocalies: Un inspector o inspectora d'Educació de l'àmbit artístic, un professor o professora d'un Conservatori o centre autoritzat d'ensenyaments de grau professional de música i un o una representant qualificat d'una entitat professional de l'àmbit de la Música.
a) Avaluar les sol·licituds i aplicar els criteris que s'estableixen al punt 5 a partir de la documentació presentada.
b) Estendre acta amb el resultat de la valoració efectuada, incloent-hi la relació ordenada per puntuació de l'alumnat presentat.
c) Elevar l'acta, amb la documentació corresponent, a la Direcció General de Formació Professional Inicial i Ensenyaments de Règim Especial.
5.1 Els premis es concediran en atenció als criteris següents:
a) De cadascuna de les peces esmentades a l'apartat 3.d) es valorarà el nivell tècnic (fins a 40 punts), la coherència estètica i estilística (fins a 30 punts), la presència escènica (fins a 20 punts) i la dificultat de les obres interpretades (fins a 10 punts).
c) La nota final serà la mitjana aritmètica de les tres peces presentades, amb dos decimals, i l'alumnat quedarà ordenat de major a menor puntuació.
Mitjana més alta al grau professional de música.
Nota més alta de 6è curs de grau professional de música.
Nota més alta en la matèria d'instrument al 6è curs de grau professional de música.
El Tribunal estendrà acta amb la qualificació de l'alumnat presentat a la convocatòria, ordenada de forma descendent i elaborarà la proposta d'adjudicació dels premis i la farà arribar a la Direcció General de la Formació Professional Inicial i Ensenyaments de Règim Especial.
5.3 En la mateixa acta, el Tribunal pot proposar, si així ho considera convenient, fins a tres Mencions d'honor.
6.1 La proposta d'adjudicació provisional dels premis s'ha de fer pública en els taulers d'anuncis dels serveis territorials corresponents i en la pàgina web del Departament d'Educació.
Els estudiants presentats podran reclamar per escrit contra la qualificació obtinguda, per mitjà d'una instància adreçada a la presidència del Tribunal, en el termini de cinc dies hàbils a partir de l'endemà de la publicació de les qualificacions.
6.2 El Tribunal ha d'elevar la proposta d'adjudicació dels Premis i l'acta de qualificacions finals de l'alumnat presentat, a la Direcció General de Formació Professional Inicial i Ensenyaments de Règim Especial per tal que n'emeti la resolució corresponent.
Així mateix, l'obtenció d'aquest premi es consignarà, per mitjà d'una diligència específica, en l'expedient acadèmic de l'alumnat i al llibre de qualificacions, amb la denominació de Premis Extraordinaris dels Ensenyaments Artístics Professionals de Música i la indicació del curs en què l'ha obtingut.
7.4 L'alumnat premiat que tingui la qualificació més alta serà seleccionat pel Departament d'Educació per a presentar-se al Premi Nacional.
Bases dels Premis Extraordinaris dels Ensenyaments Artístics Professionals de Dansa
Es podrà concedir un premi per al conjunt de les diferents especialitats de grau professional de dansa.
Així mateix, es pot concedir una Menció d'honor, si el Tribunal així ho considera.
Cal haver obtingut una nota mitjana igual o superior en el sisè curs dels ensenyaments professionals de dansa de 8,75 en l'última sessió ordinària d'avaluació.
A aquests efectes, la determinació de la nota mitjana serà la mitjana aritmètica de les qualificacions de les assignatures de sisè curs arrodonida a la centèsima més pròxima i, en cas d'equidistància, a la superior.
Les assignatures convalidades no es tindran en compte per a la determinació de la nota mitjana.
L'alumnat que reuneixi els requisits indicats en l'apartat anterior i desitgi optar als premis extraordinaris, haurà de presentar la documentació que s'indica en aquest apartat, en el centre on ha finalitzat els estudis per qualsevol dels mitjans previstos en l'article 16 de la Llei 39/2015, d'1 d'octubre, del procediment administratiu comú de les administracions públiques.
a) Instància segons model de l'annex V.
c) En un CD o USB, el seu currículum vitae en format digital PDF, seguint el model europeu (Europass) amb indicació, si és el cas, dels premis o beques que hagi obtingut i altres mèrits qualssevol que es desitgin al·legar, acompanyats de la fotocòpia compulsada de la documentació acreditativa corresponent degudament justificada, amb indicació del NIF, NIE o número del passaport.
Identificació de l'arxiu: premi dansa, guió baix, 01, guió baix, codi del centre, guió baix, NIF, NIE o número del passaport de l'alumne o alumna.
d) En el mateix CD o USB, la presentació enregistrada d'un vídeo, en format AVI o MPEG en la que l'aspirant interpretarà, amb l'acompanyament que necessiti, tres peces coreogràfiques (de creació pròpia o d'altri, o variacions de repertori), d'un nivell no inferior al de 6è curs dels ensenyaments de dansa de grau professional, amb una duració mínima de 9 minuts i màxima de 15 minuts entre les tres peces.
L'alumnat pot quedar desqualificat si l'enregistrament supera el temps establert.
S'hauran d'especificar els títols i autors de les peces, tant a la sol·licitud com en el suport, respectant l'ordre d'interpretació.
Identificació de l'arxiu: premi dansa, guió baix, 02, guió baix, codi del centre, guió baix, NIF, NIE o número del passaport de l'alumne o alumna.
b) Vocalies: Un inspector o inspectora d'Educació de l'àmbit artístic, un professor o professora d'un Conservatori de dansa o centre autoritzat d'ensenyaments de grau professional de dansa i un o una representant qualificat d'una entitat professional de l'àmbit de la Dansa.
d) Qualsevol altra funció que li sigui encomanada pel Servei d'Ordenació dels Ensenyaments de Règim Especial.
5.1 El premi es concedirà atenent als criteris següents:
a) De cadascuna de les peces esmentades a l'apartat 3.d) es valorarà el nivell tècnic (fins a 40 punts), la projecció artística (fins a 10 punts) la musicalitat (fins a 10 punts), la presència escènica (fins a 20 punts) i la dificultat de les obres interpretades (fins a 20 punts).
c) La nota final de la prova serà la mitjana aritmètica de les peces presentades, amb dos decimals, i l'alumnat quedarà ordenat de major a menor puntuació.
Mitjana més alta al grau professional de dansa.
Nota més alta de 6è curs de grau professional de dansa.
Nota més alta en la matèria d'especialitat en el cas de dansa clàssica i dansa contemporània i en la mitjana de les tres matèries d'especialitat en el cas de dansa espanyola al 6è curs de grau professional de dansa.
5.2 El Tribunal estendrà acta amb la qualificació de l'alumnat presentat a la convocatòria, ordenada de més alta a més baixa, elaborarà la proposta d'adjudicació dels premis i la farà arribar a la Direcció General de la Formació Professional Inicial i Ensenyaments de Règim Especial.
5.3 En la mateixa acta el Tribunal pot proposar, si així ho considera convenient, una Menció d'honor.
6.1 La proposta d'adjudicació provisional dels premis es farà pública en els taulers d'anuncis dels serveis territorials corresponents i en la pàgina web del Departament d'Educació.
6.2 El Tribunal elevarà la proposta d'adjudicació dels Premis Extraordinaris d'Ensenyaments Artístics Professionals de Dansa i l'acta de qualificacions finals de l'alumnat presentat, a la Direcció General de Formació Professional Inicial i Ensenyaments de Règim Especial per tal que n'emeti la resolució corresponent.
7.1 La relació d'alumnat premiats es publicarà en el Diari Oficial de la Generalitat de Catalunya.
Així mateix, l'obtenció d'aquest premi es consignarà, per mitjà d'una diligència específica, en l'expedient acadèmic de l'alumnat, amb la denominació de Premis Extraordinaris dels Ensenyaments Artístics Professionals de Dansa i la indicació del curs en què l'ha obtingut.
7.4 L'alumnat premiat que tingui la qualificació més alta serà l'alumnat seleccionat pel Departament d'Educació per a presentar-se al Premi Nacional.
Bases dels Premis Extraordinaris dels Ensenyaments Artístics Professionals d'Arts Plàstiques i Disseny
1.1 Es podran concedir set premis repartits de la manera següent:
a) Un Premi Extraordinari dels Ensenyaments Artístics Professionals en l'àmbit de les Arts Plàstiques.
Poden optar-hi els cicles de grau superior de les famílies d'Art floral, d'Arts aplicades al llibre, d'Arts aplicades al mur, de Ceràmica artística, d'Escultura, d'Esmalts artístics i d'Art tèxtil.
b) Cinc Premis Extraordinaris dels Ensenyaments Artístics Professionals en l'àmbit del Disseny.
Un per cadascuna de les següents famílies: Arts aplicades a la indumentària, Joieria d'art, Comunicació gràfica i audiovisual, Disseny d'interiors i Disseny industrial.
c) Un Premi Extraordinari dels Ensenyaments Artístics Professionals per un projecte de caràcter interdisciplinari, realitzat per un equip d'alumnes de diferents especialitats.
El projecte ha d'incorporar els continguts de dos o més cicles, i ha d'haver estat realitzat per un equip de dos o més alumnes que hagin finalitzat els estudis dels cicles de grau superior implementats a Catalunya.
Així mateix, es poden concedir fins a set Mencions d'honor si el Tribunal així ho considera.
2.1 Podrà optar als Premis qui reuneixi els requisits següents:
a) Haver finalitzat els estudis de cicles formatius d'Arts Plàstiques i Disseny de grau superior en el curs acadèmic de la convocatòria.
b) Haver obtingut una qualificació final del cicle igual o superior a 8,75.
2.2 La nota mitjana final del cicle serà la mitjana ponderada dels diferents mòduls que el componen, expressada amb dos decimals.
La nota mitjana ponderada es computarà multiplicant el nombre de crèdits del mòdul per la qualificació final obtinguda en aquest, i dividint el resultat entre el nombre total de crèdits cursats.
En els cicles formatius en què la duració dels mòduls s'expressa en hores en lloc de crèdits, la nota mitjana ponderada es calcularà per mitjà del mateix procediment, prenent el nombre d'hores en lloc dels crèdits com a factor de ponderació.
No es computarà la fase de formació pràctica en empreses, estudis i tallers a efectes del càlcul de la nota mitjana final del cicle formatiu, ni tampoc els mòduls que hagin sigut objecte de convalidació i/o d'exempció.
El centre farà arribar aquesta documentació al registre general del Departament d'Educació:
a) Instància segons model de l'annex VI.
c) En un CD o USB, el seu currículum vitae en format digital PDF, seguint el model europeu (Europass) amb indicació, si és el cas, dels premis o beques que hagin obtingut i altres mèrits qualssevol que es desitgin al·legar, acompanyats de la fotocòpia compulsada de la documentació acreditativa corresponent degudament justificada.
Identificació de l'arxiu: premi apd, guió baix, 00, guió baix, codi del cicle formatiu, guió baix, codi del centre, guió baix, NIF de l'alumne o alumna.
d) En el mateix CD o USB, la presentació gràfica utilitzada en la defensa pública del treball en PDF.
Identificació de l'arxiu: premi apd, guió baix, 01, guió baix, codi del cicle formatiu, guió baix, codi del centre, guió baix, NIF, NIE o número del passaport de l'alumne o alumna.
e) En el mateix CD o USB, la memòria del treball que inclogui la documentació gràfica i les imatges del resultat final del disseny o obra original que constitueix el projecte integrat (cicles de grau superior LOE) o projecte final (cicles de grau superior LOGSE) en format digital PDF.
En el cas d'un projecte audiovisual cal incloure, acompanyant a la memòria i presentació, l'enllaç a la gravació de vídeo, o la mateixa gravació en format AVI o MPEG.
En el cas d'un projecte web o interactiu cal incloure, acompanyant a la presentació, l'enllaç a l'espai on està allotjat, indicant les instruccions d'ús.
Identificació de l'arxiu: premi apd, guió baix, 02, guió baix, codi del cicle formatiu, guió baix, codi del centre, guió baix, NIF, NIE o número del passaport de l'alumne alumna.
f) En el mateix CD o USB, opcionalment, com annex, aquella informació complementària que es consideri per a la comprensió del treball no inclosa en la memòria o la presentació gràfica, per exemple una filmació a intervals "time-lapse" que mostri un procés d'execució.
Identificació de l'arxiu: premi apd, guió baix, 03, guió baix, codi del cicle formatiu, guió baix, codi del centre, guió baix, NIF, NIE o número del passaport, de l'alumne o alumna.
4.1 El Tribunal designat per la Direcció General de Formació Professional Inicial i Ensenyaments de Règim Especial estarà integrat per cinc membres:
b) Vocalies: Un inspector o inspectora d'Educació de l'àmbit artístic, un director d'una Escola d'Art i Superior de Disseny o d'una Escola d'Art o d'un centre autoritzat de grau superior d'Arts Plàstiques i Disseny, un representant qualificat d'una associació o col·legi professional de l'àmbit de l'artesania i un representant qualificat d'una associació o col·legi professional de l'àmbit del disseny.
4.2 Les persones membres del tribunal no poden haver exercit la docència a l'alumnat aspirant.
4.3 La Direcció General de Formació Professional Inicial i Ensenyaments de Règim Especial traslladarà al Tribunal la documentació de l'alumnat inscrit.
4.4 El Tribunal estendrà acta amb la qualificació de l'alumnat presentat a la convocatòria, ordenada de forma descendent, elaborarà la proposta d'adjudicació dels premis i la farà arribar a la Direcció General de la Formació Professional Inicial i Ensenyaments de Règim Especial.
4.5 Les funcions del Tribunal són:
Règim de concurrència competitiva
5.1 Els premis es concediran atenent als criteris següents:
a) Expedient acadèmic: qualificació final del cicle formatiu (fins a 10 punts).
b) Valoració del tribunal del projecte integrat (cicles de grau superior LOE) o projecte final (cicles de grau superior LOGSE) (fins a 90 punts), atenent al següents criteris:
-Realització pràctica del projecte: qualitat formal-artística (fins a 25 punts).
-Realització pràctica del projecte: qualitat tècnica (fins a 25 punts).
-Fonamentació teòrica del projecte: repte plantejat, originalitat de la idea i interès artístico-conceptual (fins a 15 punts).
-Processos i viabilitat del projecte (fins a 15 punts).
-Qualitat de la presentació i argumentació (fins a 10 punts).
c) En cas d'empat, es resoldrà considerant la major puntuació obtinguda després de la valoració dels apartats següents:
Als efectes d'acreditació del coneixement d'idiomes, es tindran en compte els nivells del Marc Comú Europeu de Referència per a les Llengües.
Només es consideraran els certificats reconeguts oficialment.
- Per cada certificat de nivell A2 o equivalent: 0,2 punts.
- Per cada certificat de nivell B1 o equivalent: 0,5 punts.
- Per cada certificat de nivell B2 o equivalent: 0,8 punts.
- Qui hagi cursat amb qualificació positiva un nivell C o equivalent: 1 punt.
Quan correspongui valorar els certificats assenyalats en els apartats anteriors, només es considerarà la de nivell superior que presenti la persona participant.
Estades formatives en l'estranger (amb un màxim de 2 punts en total, per a aquest apartat).
Es valorarà amb 0,1 punts cada mes d'estada formativa en l'estranger organitzada per una administració.
Formació específica associada a la titulació (amb un màxim de 2 punts en total, per a aquest apartat).
Es valorarà amb 0,05 punts cada 10 hores de cursos certificats per una administració pública o entitat autoritzada.
Altres formacions (amb un màxim de 2 punts en total, per a aquest apartat).
-Per cada titulació relacionada amb el cicle formatiu cursat: 0,5 punts.
-Per cada titulació no relacionada amb el cicle formatiu cursat: 0,2 punts.
Premis en exposicions, en concursos o en certàmens d'àmbit autonòmic, nacional o internacional (amb un màxim de 2 punts en total, per a aquest apartat).
-Per premis d'àmbit internacional: 1,5 punts (primer premi) i 1 punt (resta de premis).
-Per premis d'àmbit nacional: 1,25 punts (primer premi) i 0,75 punts (resta de premis).
-Per premis d'àmbit autonòmic: 1 punt (primer premi) i 0,5 punts (resta de premis).
Per exposicions individuals o col·lectives.
-Participació en exposicions individuals: fins a 0,75 punts.
-Participació en exposicions col·lectives: fins a 0,75 punts (la puntuació que s'assignarà serà la resultant de dividir els 0,75 punts entre el nombre de les persones que hi exposen).
No seran tinguts en compte els mèrits no al·legats per la persona participant, així com aquells l'acreditació documental dels quals no hagi estat aportada de conformitat amb el que disposa la convocatòria.
6.1 El Tribunal estendrà una acta amb la qualificació de l'alumnat presentat a la convocatòria i elaborarà la proposta d'adjudicació provisional dels premis.
Els mèrits al·legats per les persones aspirants es baremen pel Tribunal únicament en cas de produir-se empats en la qualificació.
6.2 La proposta d'adjudicació provisional dels premis es farà pública en els taulers d'anuncis dels serveis territorials corresponents i en la pàgina web del Departament d'Educació.
6.3 El Tribunal elevarà la proposta d'adjudicació dels Premis Extraordinaris d'Ensenyaments Artístics Professionals d'Arts Plàstiques i Disseny i l'acta de qualificacions finals de tot l'alumnat presentat, a la Direcció General de Formació Professional Inicial i Ensenyaments de Règim Especial per tal que n'emeti la resolució corresponent.
6.4 En la mateixa acta, el Tribunal pot proposar, si així ho considera convenient, fins a set Mencions d'honor.
Així mateix, l'obtenció d'aquest premi es consignarà, per mitjà d'una diligència específica, en l'expedient acadèmic de l'alumnat, amb la denominació de Premi Extraordinari d'Ensenyaments Artístics Professionals d'Arts Plàstiques i Disseny i la indicació del curs en què l'ha obtingut.
7.4 L'alumnat premiat que tingui la qualificació més alta en cada família professional serà seleccionat pel Departament d'Educació per a presentar-se al Premi Nacional.
La presentació de la sol·licitud implica l'acceptació de les bases de la convocatòria.
Contingut mínim de la sol·licitud d'inscripció als Premis Extraordinaris d'Ensenyaments Professionals de Música
Sol·licitud d'inscripció per a participar en la convocatòria per a l'obtenció dels Premis Extraordinaris d'Ensenyaments Professionals de Música, convocats per l'Ordre o Resolució de dd/mm/aaa (data de l'Ordre o Resolució), del Departament d'Educació per la qual es convoquen, per a la Generalitat de Catalunya, els Premis Extraordinaris dels Ensenyaments Artístics Professionals corresponents al curs 20XX-20XY (curs objecte de la convocatòria).
Contingut mínim de la sol·licitud d'inscripció als Premis Extraordinaris d'Ensenyaments Professionals de Dansa
Sol·licitud d'inscripció per a participar en la convocatòria per a l'obtenció dels Premis Extraordinaris d'Ensenyaments Professionals de Dansa, convocats per l'Ordre o Resolució de dd/mm/aaa (data de l'Ordre o resolució), del Departament d'Educació per la qual es convoquen, per a la Generalitat de Catalunya, els Premis Extraordinaris dels Ensenyaments Artístics Professionals corresponents al curs 20XX-20XY (curs objecte de la convocatòria).
Contingut mínim de la sol·licitud d'inscripció als Premis Extraordinaris d'Ensenyaments Professionals d'Arts Plàstiques i Disseny
Nom del cicle formatiu de grau superior
Àmbit al qual es presenta (senyaleu amb una creu el que correspongui):
Sol·licitud d'inscripció per a participar en la convocatòria per a l'obtenció dels Premis Extraordinaris d'Ensenyaments Professionals d'arts plàstiques i disseny, convocats per l'Ordre o Resolució de dd/mm/aaa (data de l'Ordre o Resolució), del Departament d'Educació per la qual es convoquen, per a la Generalitat de Catalunya, els Premis Extraordinaris dels Ensenyaments Artístics Professionals corresponents al curs 20XX-20XY (curs objecte de la convocatòria).
-Un CD o USB que conté la memòria i documentació gràfica del projecte d'obra original en format digital PDF i la presentació gràfica en format digital PDF.
En cas d'obtenir el Premi Extraordinari: (marcar amb una creu una de les dues possibilitats)
Convocatòria dels Premis Extraordinaris dels Ensenyaments Artístics Professionals de Música, Dansa i Arts Plàstiques i Disseny per a l'alumnat que ha finalitzat els estudis en el curs acadèmic 2018-2019.
Sol·licituds i termini de presentació de les candidatures
1.1 L'alumnat que reuneixi els requisits indicats en l'article 2 d'aquesta Ordre i desitgi optar als Premis Extraordinaris dels Ensenyaments Artístics Professionals en els àmbits de Música, Dansa i Arts Plàstiques i Disseny ha de presentar la documentació, en el centre educatiu on hagi realitzat els seus estudis o per qualsevol dels mitjans previstos en l'article 16 de la Llei 39/2015, d'1 d'octubre, del Procediment Administratiu Comú de les Administracions Públiques.
El centre farà arribar la documentació dels seus alumnat a la Direcció General de Formació Professional Inicial i Ensenyaments de Règim Especial amb registre d'entrada.
1.2 L'alumnat que reuneixi els requisits i vulgui optar als Premis s'han d'inscriure en el centre docent en el qual es troba el seu expedient acadèmic fins el dia 15 de gener de 2020 inclòs.
1.3 L'alumnat i la secretaria del centre on s'ha inscrit ha d'emplenar i presentar la sol·licitud d'inscripció que ha de contenir la informació mínima que es detalla, per a cada ensenyament, en els annexos IV, V i VI.
1.4 Si la sol·licitud d'inscripció no reuneix els requisits necessaris, es requerirà les persones interessades perquè en el termini de cinc dies hàbils esmenin la falta, tot indicant-los que si no ho fan així, es considerarà desestimada la seva petició.
1.5 Les secretaries dels centres educatius remetran a la Direcció General de Formació Professional Inicial i Ensenyaments de Règim Especial les inscripcions presentades abans del 22 de gener de 2020.
1.6 Les secretaries dels centres educatius adjuntaran la còpia escanejada de la inscripció als correus electrònics [EMAIL] amb còpia, tenint en compte cada modalitat, als correus electrònics següents: